કાલોલના ડેરોલસ્ટેશન ખાતે વર્ષ ૨૦૧૭માં ચાલુ કરેલી ઓવરબ્રીજ બનાવવાની કામગીરી રાજ્ય સરકાર, રેલ્વે તંત્ર અને ઓવરબ્રીજ બનાવતી જવાબદાર કોન્ટ્રેક્ટ કંપની વચ્ચે સર્જાયેલી નાણાંકીય ગુંચને પગલે ગત જુલાઇ -૨૦૧૮થી અચાનક બંધ થઇ જતાં ૨૦૧૭થી બંધ કરેલા ફટક અને બંધ પડેલી ઓવરબ્રીજની કામગીરી વચ્ચે સ્થાનિક અસરગ્રસ્તોની હાલત સાપે છછુંદર ગળ્યા જેવી બની છે, જે સંદર્ભે સ્થાનિક પશ્ચિમ રેલવે સંઘર્ષ સમિતિ અને ડેરોલસ્ટેશન ગ્રામ પંચાયત દ્વારા ઓવરબ્રીજની કામગીરી શરૃ થાય એ વચ્ચે ફટકની બાજુમાં નાના વાહનો અવરજવર કરી શકે એટલો એક અંડરબ્રીજ બનાવવા માટે રેલવે તંત્રને રજુઆત કરી છે તેમ છતાં હજુ સુધી આ અંડરબ્રીજ ક્યારે બનશે એ અંગે કોઈ ચોક્કસ સમય જાણવા મળ્યો નથી, તેથી બંધ પડેલા ફટક અને બંધ પડેલા ઓવરબ્રીજની કામગીરી વચ્ચે જવાબદાર તંત્ર જ્યારે પણ પુનઃ કામગીરી શરૃ કરે એ પહેલાં ભારે હાલાકીઓ ભોગવતા સ્થાનિકોની અવરજવર માટે છેલ્લાં બે વર્ષથી બંધ કરેલા ફટકને એક નિયમિત ગેટમેન સાથે પુનઃ ખોલવાની લોકમાંગ ઉઠી છે.